section_heading: Ratni put<ref>Ratni put na stranici Udruge 151. samoborske brigade pristupljeno 26. srpnja 2019.
paragraph_text: U listopadu brigada je sudjelovala u oslobađanje samoborske vojarne te je, nakon uspješe akcije, HV zaplijenio oko 8000 oružja s kojim se naoružalo četiri brigade s područja Zagreba. Do kraja 1991., brigada je mobilizirana na područje zapadne Slavonije gdje je ostala na položaju do 1992. kada je potpisan Sarajevski sporazum. Brigada je veliki značaj doživjela u akciji Orkan '91, a pogotovo u akciji kod motela Trokut koji se nalazio između Novske i Lipika. U toj akciji su sudjelovale 6 postrojbi HV te je poginulo 30 hrvatskih branitelja od čega 5 pripadnika 151. brigade. U srpnju 1992. godine, zapovjedništvo od Adolfa Paara preuzima Josip Mahović. 1993. godine jedna bojna djeluje na pokupskom području za držanje crte obrane gdje nije bilo značajnijih borbi te se bojna ubrzo vratila u Samobor.